पाएं अपने शहर की ताज़ा ख़बरें और फ्री ई-पेपरडाउनलोड करें
शेखपुरा जिला व पुलिस प्रशासन इतनी निर्दयी गयी हो गयी है कि लॉकडाउन का पालन कराने के चक्कर में मानवता भी भूल गए। दरअसल, शहर के गिरिहिंडा चौक स्थित दुकान से दो युवक खरीदारी कर अपने घर लौट रहे थे। वहीं, लॉकडाउन में दुकानों को जिला व पुलिस प्रशासन की टीम बंद करा रही थी। इसी क्रम में खरीदारी कर दो युवक पैदल अपने गांव जा रहे थे। दोनों युवकों पर जिला व पुलिस प्रशासन की टीम ने लाठियां बरसाना शुरू कर दिया। इतने से भी मन नहीं भरा तो इस भीषण गर्मी में दोनों युवकों का कान पकड़ाकर उसे लुढ़कने की सजा दी।
चिलचिलाती धूप में सड़क पर काफी देर तक दोनों युवक लुढ़कते रहे। ऐसे में सवाल उठना लाजिमी है कि सरकार ने सिर्फ लॉकडाउन पालन कराने का निर्देश दिया था न कि लाठियां बरसाने व चिलचिलाती धूप में सड़क पर लुढ़काने का। इस टीम में अपर अनुमंडल पदाधिकारी राजीव नयन, बीडीओ मंजुल मनोहर मधुप, नगर परिषद के कार्यपालक पदाधिकारी दिनेश दयाल एवं शेखपुरा थानाध्यक्ष विनोद राम शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn